钦定古今图书集成/明伦汇编/氏族典/第499卷 > 《廖用贤尚友录》 > 窦参
## 钦定古今图书集成/明伦汇编/氏族典/第499卷 > 《廖用贤尚友录》 > 窦参

按《唐书窦参传》：“参字时中，刑部尚书诞四世孙。学律
令，为人矜严，悻直果于断。以荫累迁为御史中丞，举
劾无所回忌。德宗数召见，语天下事，或决大议，帝器
之。俄以中书侍郎同中书门下平章事，领度支盐铁
使。参无学术，不能稽古立事，惟树亲党，多所诇察，四
方畏之。宣武刘士宁饷参绢五千，湖南观察使李巽”
故与参隙，以状闻，又中人为之《验左》。帝大怒，贬驩州
司马，赐死。